|  |  |
| --- | --- |
| Numri i lëndës: | 2018:056936 |
| Datë: | 06.08.2019 |
| Numri i dokumentit: | 00447762 |

**P. nr. 74/19**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit N. B , sipas aktakuzës së PTH-së D.P. në Pejë PP/II.nr. 1822/18 të dt.31.1.2019, për shkak të veprës penale: të ngacmimit nga neni 186 par 1 të KPRK-së, pas përfundimit të shqyrtimit gjyqësor, publik dhe me gojë, të mbajtur në pranin e të pandehurit N .B , të dëmtuarës S. M , mbrojtësi i viktimave Demë Hasanaj, dhe të prokurorit të shtetit Lumturije Hoxha, me dt.23.7.2019 ka marrë dhe me dt. 25.7.2019 botërisht ka shpallë këtë :

**A K T GJ Y K I M**

**I pandehuri N. B i lindur me dt..... në Z Komuna e B Republika e malit të Zi, tani me vendbanim në fsh. V Komuna e P, i biri i M dhe nënës F e gjinisë K, Boshnjak , Shtetas i Republikës së Kosovës , gjendet në liri.**

**Konform nenit 364 par 1 pika 1.3. të KPPK-së**

**LIROHET NGA AKTAKUZA**

**Gjëja se :**

Që nga muaji ... i vitit .. në fsh. V Komuna e P , përfshihet në vëmendje të vazhdueshme dhe të padëshirueshme me qëllim të ngacmimit dhe frikësimit , në atë mënyrë që pasi e dëmtuara S. M kishte filluar kryerjen e praktikës në Spitalin Regjional në Pejë, i pandehuri edhe pse e dëmtuara e refuzonte në vazhdimësi i njëjti i shkruante në numrin e saj në viber”a je vetën në shtëpi, mu përgjigj, a je mirë a mos po e ndjen veten keq, a mos ka nevojë të vijë me ndihmë të shpejtë , dua të thërras që të them diçka, ndërsa e dëmtuara i përgjigjet “sepse nuk kam dëshirë që ta keni numrin tim” ndërsa i pandehuri vazhdon ti shkruaj dhe i drejtohet me fjalët “edhe tek njerëzit e shëndetshëm mund të manifestohen të rrahura të përshpejtuara të zemrës , tek të dashuruarit zemra rrahë deri në 850 të rrahura, do të dalë nga gjoksi” unë garantoj se ti je e dashuruar dhe a mund të matësh të rrahurat e zemrës tënde në minutë dhe të më shkruash se sa i ke të rrahurat, edhe diçka sonte ke qenë shumë e zhveshur , të janë parë në tërësi krahët , pjesa e shpinës , dhe ndoshta nuk ke menduar për këtë” “Zoti do të na gjej rrugën që unë dhe ti të jemi bashkë sepse ne nuk mund të funksionojmë pa njëri tjetrin, jeta ime nuk ka kurrfarë kuptimi pa ty”, “S përsëri të kam thirre dhe nuk po lajmërohesh, bëhu e mirë dhe e mençur dhe lajmërohu” , si dhe SMS tjera nga fq1 deri në 44 me përmbajtje ngacmuese , ndërsa me dt. .., i pandehuri , këtu dëshmitares A.Ki jap një letër me përmbajtje si “ e dashur S unë e dijë se ti je besimtare dhe unë të dua shumë, më pëlqejnë sytë e tu , prandaj dua të martohem me ty” ashtu që të njëjtën t’ ia dërgon të dëmtuarës S , me ç’ rast kjo e fundit e pranon dhe e lexon , të njëjtën e gris , ndërsa me vonë lajmëron rastin në polici.

-me çka kishte për të kryer vepër penale : të ngacmimit nga ne i 186 par 1 të KPRK-së.

- sepse nuk u provua se i pandehuri e ka kryer veprën penale të me të cilën ngarkohet.

Shpenzimet procedurale ju ngarkohen mjeteve buxhetore të gjykatës .

**A r s y e t i m**

PTH në Pejë kundër të pandehurit N. B , ka ngritë aktakuzë numër dhe datë si në hyrje, për shkak të veprës penale: të ngacmimit nga neni 186 par 1 të KPRK-së, duke i propozuar gjykatës së pas përfundimit të shqyrtimit gjyqësor të pandehurin ta shpall fajtor, ta dënoi sipas ligjit dhe ta obligoi në pagimin e shpenzimeve procedurale.

Në shqyrtimin gjyqësorë i pandehuri pasi që paraprakisht është njoftuar me të drejtat dhe obligimet procedurale , me aktakuzën dhe mundësinë e deklarimit përkitazi me fajësinë – nuk e ka pranuar fajësinë për çka gjyqtari i ka dëgjuar: e dëmtuarën S. M -dëshmitarët : A.K , E. M , J. L , E. H , R. E , E. C , R. K , I. B , R. B , ndërkohë që me pëlqimin e palëve i ka konstatuar si të lexuara të gjitha provat që gjenden në shkresat e lëndës siç janë : deklarata e të pandehurit N. B e dhënë në prokurori me dt. ..., deklarata e të dëmtuarës S M e dhënë në prokurori me dt...., deklarata e dëshmitares A.K e dhënë në prokurori me dt. ..., deklarata e dëshmitares E. M e dhënë në prokurori me dt. .., raporti i hetuesit S.H. , foto albumi , letra të cilën i pandehuri ia ka dërguar të dëmtuarës, si dhe në funde është dëgjuar edhe mbrojtja e të pandehurit N. B .

**Çfarë u tha në shqyrtim:**

**E dëmtuara S. M :**

“Është e vërtet se kamë dhanë deklaratë në prokurori me dt. .. dhe në tërësi mbes pranë saj. Dëshmitaren A. K e kamë vajzë daje. Deri tash raportet me A kanë qenë të mira, dhe tani akoma janë t ë mira. Kamë thënë se një letër N ia ka dhënë A që t’ ma sjellë mua. Fillimisht A me ka thënë se diçka të mirë kamë me të sjellë , e pastaj me ka thënë se nuk e di se çka përmban letra. Unë e pyetja çka është në pyetje , ajo nuk mu përgjigj. Pastaj kam shkuar tek A mi ka dhanë dy letra dhe me tha këto ti ka dërguar N , unë nuk kam dashur ti lexoja dhe i kam grisur. Kur mi ka dhanë letrat A nuk me ka thënë asgjë, dhe më tha : nuk është dashur që ti grisësh, por është dashur që ti lexosh., letrat e grisura i kamë ruajtur për t’ ia treguar nënës sime. Nëna ka qenë tek vëllai i saj unë kam shkuar atje dhe nuk kam dashur me i njoftuar të tjetër se ai mi ka dërguar ato letra, kamë kërkuar që të kthehem më shpejt në shtëpi dhe rrugës i kam treguar për letrat . Nëna më tha që ti ngjis copat e letrave. A në mbrëmje me ka shkruar përmes telefonit se N i po i shkruan se kinse ai mua me do , se është i dashuruar në mua dhe pengës në këtë drejtim është nëna ime .Gjithashtu N A i ka shkruar se në besim : duhesh të vish tek unë në ordinancë pas datës .. sepse kam me të treguar diçka për një person të rëndësishëm dhe se ky person është S .Asnjëherë nuk i kam thënë A se N në çfarëdo mënyre po më shqetëson . Ka pas raste kur N mua direkt me ka dërguar SMS-ja. Para se të zbulohet rasti me ka dërguar më shpesh kurse më vonë më rrallë. Pas zbulimit të rastit N më ka dërguar porosi në instagram se “kinse nëna ime është pengesa e kësaj dashurie , se unë po i mungoj atij dhe se përkundër të gjithave ne duhet të jemi bashkë, këto porosi unë i kamë dorëzuar në prokurori. Nuk kemi pas rast asnjëherë që unë me A të bisedojmë përkitazi me sjelljet e profesorit N karshi meje. Gjithmonë kamë deklaruar dhje prapë po them se ai në shkollë gjithmonë është sjellë shumë mirë me mua, bile edhe në praktik por në një moment më është bërë shumë i çuditshëm .Kjo nuk është e vërtet .Unë nuk i kam fshirë ato porosi , ato porosi i ka fshirë vet që të mos zbulohet nga gruaja e tij , dhe telefonin e tij asnjëherë nuk e kam marrë në dorë .Nuk i kam, shkruar asnjëherë porosi dashurie , ai ka fshirë sepse me ka shkruar mua dhe është frikësuar nga gruaja e tij . Po është vërtet se unë kamë shkruar e para ,dhe aty kam shkruar se profesori Rr me ka përjashtuar nga shkolla dhe e kam pyetur N çka të bëjë unë tash, atëherë ne nuk jemi njohur .N.me ka thënë që unë duhet të shkoj në orë, dhe nuk me kujtohet se kamë shkruar tjetër. Babai im ka shkuar tek N por ai ka qenë në rrugë, babai e ka thirre edhe në telefon por ai nuk e ka hapur , pastaj prindërit me kanë thënë që t’ ia dërgoj një porsi .Unë vërtetë i jam falënderuar N nga se ai më ka lejuar që të kopjoj dhe prandaj i jam falënderuar për të gjitha. Këtë përmbajtje unë e kam shkruar por diktimin ma kanë bërë shoqet e mia. Dhe kjo ka qenë vetëm mahi dhe unë N i kam shpjeguar se këtë përmbajtje ma kanë diktuar shoqet e mia dhe N atë letër e ka mare nga duart e mija. Kjo nuk është e vërtet dhe për këtë mund të dëshmoj një shoqe e imja e cila quhet Z.D . Me top kam qëlluar murin dhe jo N , me liogavac vërtet e kamë qëlluar N në kokë por gabimisht sepse kam dashur ta qëlloj një shoqe dhe vërtet me një rast dy herë e kam ndezur dhe shuar dritën .Po me kujtohet , ka qenë një ditëlindje dhe në këtë mënyrë me fotografi i kam shpjeguar N se ku ndodhemi .Është e vërtet se unë e kamë dërguar atë porosi . Unë nuk e kamë fotografuar por vërtet unë ia kam dërguar. Shoqja e klasës A. C me ka thënë se “ N të gjithë i dua shumë , por S e ka të veçantë , dhe se kinse ajo e ka pyetur N në shkollë se kë e do më së shumti , pastaj unë e kamë pyetur N në viber se a mos unë ndonjëherë në shkollë e kam pyetur atë se kë e do më së shumti , për çka N me ka thënë : jo , asnjëherë nuk me ke pyetur, nuk e di përse ma ka bërë A këtë pyetje. Po shoqja ime Z ka kërkuar që të fotografohemi sepse ishte dita e fundit e shkollës, kurse më vonë N me ka lutur mua që të rri dhe të ma tregoj arsyen se çka ka ndodhur me vajzën e N . N të gjithëve na i ka dërguar përgjigjet , unë nuk e kamë kërkuar një gjë të tillë. Po këtë operacion e ka kryer N , dhe A dhe nëna e saj më kanë lutur që unë ta thërras N për të ndihmuar. Është veshmbathja nga salla e operacionit dhe këtë ma ka dhënë N . Nëna ime me ka dhënë t holla që ta qeras N sepse i njëjti e ka ndihmuar shumë nënën time në spital për analiza , dhe me ato të holla që mi ka dhënë nëna që unë ta qeras N në mëngjes. Ai mua më ka shantazhuar ...Nuk është e vërtet .Unë N e kam konsideruar si baba, e kemi respektuar dhe e kemi nderuar të gjithë . Si mik të familjes , si mjek si profesor dhe si kunat të hallës time , por ai këto i ka keqpërdorur, ai akoma edhe tash më përcjellë rregullisht edhe me veturë dhe nga vetura shpesh më thotë “ shpirti im”. Është e vërtet se unë i kam shkruar N shpesh dhe për këtë vërtet edhe unë ndihem fajtore. Unë kam thënë edhe në fillim se N ka qenë i mirë për mua por çfarë ndodhi më vonë unë nuk e kamë të qartë. Në përgjithësi jam penduar për gjithçka që i kam shkruar sepse nuk e kam ditur se si do të vijë puna më vonë . Shkrimet të mija nuk kanë pas përmbajtje dashurie .Pas meje kanë ardhur edhe shoqet e mija. Ka filluar të vije në kirurgji më shpesh dhe mi ka bërë disa pyetje të çuditshëm. Nuk kemi qenë të shantazhaur por janë hapur profile të ndryshëm të rrejshëm pas të cilave unë mendoj se qëndron i pandehuri”.

**Dëshmitarja A. K :**

“Pjesërisht qëndroj pranë deklaratës që e kamë dhanë në prokurori me dt. 30.11.2018 por jo në tërësi, sepse përkthimi nuk bërë ashtu siç kamë fol unë. Nuk është e vërtet se ai mua kinse atë ditë me ka thanë se ai dëshiron të martohet me S .Është e vërtet se në deklaratë është nënshkrimi im. Unë letrën nuk e kamë lexuar . Mund ta ftoni kë të doni por po flas të vërtetën . askush nuk ka ndikuar në mua por unë po e flas sot të vërtetën. Profesori N me ka thënë atë ditë se S shumë herë ka ardhur tek unë dhe se ajo ka pas nevojë për një kujdes i cili i ka munguar dhe se atë kujdes e ka pa tek unë – këto janë fjalët e N . gjithashtu me ka thënë N s në cilën do klasë që kam qenë ajo ka ardhur tek unë , po ashtu me ka thënë se çfarëdo problemi që ka pas në familje ajo , mua me ka njoftuar .Sepse atë ditë nuk me ke pyetur për këtë punë! . unë nuk ua kam mbajtur qiririn këtyre , prandaj nuk e di se çfarë kanë bërë këta . Nuk e kamë parë brendinë e letrës sepse e njëjta ka qenë në kuvertë .Është e vërtetë se S e ka shqyer , por unë nuk e kamë pa përmbajtjen e saj. Më vonë e kamë kuptuar përmbajtjen e letrës sepse e njëjta ka dal në internet – dhe ato fjalë kanë qenë në këtë letër dhe unë këtë e kamë deklaruar në prokurori ... “se i ka sytë e bukur dhe se do të martohet me te ...” Me profesorin N kamë raporte normale nxënës-profesor, nuk shkojmë tek njëri tjetri në shtëpi. Pas deklaratë time në prokurori profesori Nu nuk me ka folur fare , por kur u takuam sot në korridorin e gjykatës me tha “ ajo që ke thënë nuk është e vërtetë” dhe se për shkak të deklaratës sime ai me tha se;: “ kamë mujt me përfundua në burg” .Po ka kërkuar disa herë , dhe profesori N na ka lëshuar. Dalim bashkë shpesh dhe raportet i kemi të mira. herën e fundit kemi qenë bashkë para 3-4 ditësh. Nuk kemi pas asnjë mosmarrëveshje në me nesh.Të dëmtuarën e kamë vajzën e hallës dhe jemi shumë të afërta .S asnjëherë nuk më është ankuar se ka ndonjë presion prej profesorit N apo se i premton dashuri apo diçka të ngjashme. Njëherë unë bashkë me S kemi udhëtuar me veturë me profesorin N . S a asnjë herë nuk më është ankuar se profesori N e ka detyruar që të hy në veturë me te , asnjëherë S nuk më është ankuar se profesori e ka kanosur ndonjëherë çoftë atë apo dike të familjes së saj – nëse nuk e pranon kërkesën e profesorit për dashuri. As në spital derisa ka qenë në praktik S – nuk më është ankuar për çfarëdo veprimi të N . Tani N nuk është profesori im .Profesori mua asnjëherë nuk me ka kanosur dhe nuk ma ka thënë asnjë fjalë për gjithë këtë ngjarje . Sa herë që kemi fol për profesorin N kamë vërejt se i ka pëlqyer shumë kjo temë. Unë mendoj se S i ka pëlqyer profesori N .Asnjëherë S nuk më është ankuar se profesori N në çfarëdo mënyrë të ketë ndikuar te ajo. Asnjëherë nuk me ka thënë se : profesori e ka prekur , e ka puthur apo i ka ofruar seks .Asnjëherë , me asnjë kusht .Është e vëre se është sjellë në atë mënyrë .para krejt klasës 10/6 që është klasa ime S ka thënë: është ngritur në këmbë dhe ka thënë : “ profesor N thuaj kush është nxënësja më e mira dhe më e bukura: pastaj profesori N ka thënë se ti je ma e mira. Ka dashtë të lidhet me kusht me mua se kush është nxënëse më e mirë dhe më e bukur ajo apo unë . është po ashtu e vërtet se S me ka thënë mua se : nëse unë e lus profesorin N ai do ta lëshoj nga ora!. S !. Vitin e kaluar unë dhe S kemi qenë tek marketi “T” në V , pastaj ka ardhur profesori N , pastaj unë kam thënë :; “ çfarë rastësie “ që po e shohim këtu profesorin , pastaj profesori ka thënë ; për ty është rastësi por për neve nuk është , pastaj S ka pas dhimbje barku dhe profesori ka propozuar që ta shikoj për çka ka dhimbje , ajo ka pranuar , kemi hyrë në automjetin e profesorit dhe kemi shkua në ordinancën e profesorit në V . Derisa është shikuar S nga profesori unë kamë qëndruar jashtë , atë ditë në recetën për barna emrin tim e ka shkruar me dorëshkrim S - këtë e kamë parë unë me sytë e mi. E para në atë udhëzim mjekësor e dëmtuara e ka shkruar A. B ” për shkak të djalit të N sepse shpesh herë ka thënë do të ishte e mirë që të martohem për djalin profesor N-O . Pastaj S të njëjtën ditë ka thënë që të shkojmë tek shtëpia e profesor N ta shohim djalin e tij O sepse djali i profesorit O i ka në qef veshjet myslimane – dua të them se S kishte dëshirë që unë të martohem me djalin e profesorit – me O kjo ka qenë verën e vitit kaluar. Nuk kam dëgjuar ndonjëherë nga profesori që ka bërë ndonjë gjest për ta shqetësuar apo nxitur të dëmtuarën vetëm se ka ndodhur që mua dhe asaj të na thotë se jemi të ngjashme dhe të plota”.

**Dëshmitarja E. M :**

“ Me N i kam pasur dy kontakte , të parin në spitalin e P , pas rastit të ndodhur , Kam shkuar bashkë me S në spital tek doktori. N me telefon e ka thirr S dhe e ka pyetur : ku je. S ka bërë kuku unë i kam thënë lajmërohu ku je. Unë jam larguar dhe kur ka ardhur N duke vrapuar dhe ka dashur që të ma jap dorën por unë e ka thënë një fjalë të ndytë dhe nuk ia ka dhanë dorën , i kam thënë S shko tek doktori , doktori për fotografim nuk ka punuar , N ka vrapuar për të na ndihmuar dhe e ka gjetur mjekun përkatës dhe unë i kam thënë S hynë tek mjeku – me këtë rast edhe N ka dashur të hy unë nuk e kam lejuar , dhe i kam thënë “eja të bisedojmë dhe gjithçka i kam thënë” ai me ka thënë “ qetësohu që t bisedojmë shtruar” nuk ekzistojnë fjalët ofenduese të cilat nuk ia kam thënë, doktori pastaj ka dal me S dhe gjithçka është në rregullt . Unë i kam thënë N se do të lajmëroj në polici, në televizion , dhe ati me tha ;: lajmëro ku t duash por unë do të them se ajo është vajza më e mira dhe unë dua të martohem me te , Unë i thash : më parë do ta vras se sa ta lejoj. N me tha “ nuk do ta lë të qetë sepse dua të martohem me te dhe të ma lind një djalë me emrin Është e vërtet se gjithë kohën e kamë sharë , është e vërtet se me ka thënë qetësohu të bisedojmë qenë , dhe më ka thënë se ti e di se a gjithë kohën ka ardhur tek unë. Po kjo është e vërtet . Nuk me kujtohet nëse S me ka thënë : nënë profesori është ri , ndihet si i ri , e ndien veten si 20 vjeç, dhe është qeshur. Nuk e kamë vërejtur një gjë të tillë . Para këtij rasti N ka qenë mbreti ynë asnjëherë në jetë nuk kemi pas problem me te, as tash e tutje nuk kemi pas probleme me te”.

**Dëshmitari J. L :**

“Si profesor i yni ka qenë shumë i mirë dhe shumë i sjellshëm , është sjellë me ne si një prind i vërtetë. Asnjëherë profesori B nuk e ka shqetësuar S , por ndoshta ajo shumë herë e ka shqetësuar. Shqetësimet që ia ka bërë S N janë të natyrës . Në tabelë e ka shkruar N. B profesor i madh , J. B dhe i ka shkruar emrat e familjes ës tij.me një rast kur kam dashtë të ha në zyrë[n e profesorit në spital S ka dal në derë me një ton të furishëm me ka thënë : , nuk banë me hy sepse kamë diçka të rëndësishme me fol me profesorin .Një herë në klasë S 10-15 ne ka ndezur dhe ndal dritën derisa profesori B ishte në orë dhe ai fare nuk ka reaguar. Profesori me këtë rast vetëm ka thënë : qetësohu të lutem. Rregullisht e ka penguar profesorin në punë, e ka marrë telefonin e profesorit dhe ka luajtur me te dhe kjo ka ndodhur në shkollë dhe në spital. Rregullisht ka folur për bashkëshorten e N sikurse kishte dashur ta zëvendësoj. Për herë të fundit me profesorin B kam ndej 2-3 jave . sot kamë pirë kafe me profesorin N .Jo nuk kam qenë” .

**Dëshmitari E. H :**

“Jo asnjëherë përkundrazi gjithmonë ka qenë ndihmësi ynë , gjithmonë na ka mësuar gjëra të mira , sa i takon shkollës dhe përgjithësisht jetën , asnjëherë nuk ka bërë dallime në mes të nxënësve , të gjithëve na ka trajtuar njësoj. Në një mënyrë S ka tentuar të jetë më e afërt me profesorin , kurse profesori asnjëherë nuk e ka ndarë nga nxënësit e tjerë ka qenë e njëjtë që me të gjithë . Gjatë orës së mësimet ka ndodhur që S a ta marr telefonin e profesorit dhe të shikoj – të hy në gjërat private të profesorit . Unë nuk e kam pas asnjëherë telefonin e profesorit . Kamë dëgjuar se po flitet se kinse e ka pas një lidhje me S, mirëpo unë jam i bindur se kjo nuk ka qenë e vërtet dhe se kjo lidhje kurrë nuk ka ekzistuar .Me profesorin kam lidhje normale , unë jam ish nxënës i profesorit . Me të vërtet nuk me kujtohet se ka thënë një gjë të tillë profesori. Jo asnjëherë. Sa unë kam parë vetëm ti. Unë nuk e di se në cilën faqe ka hy S por secili telefon i kujdesoftë është çështje private . Kur se profesori ka reaguar thënë : S le telefonin”.

**Dëshmitarja R. E :**

“Nga Data ...dy herë kamë qenë në spital , motra ka pas probleme shëndetësore dhe kamë shkuar tek profesori N për të caktuar datën e vizitës , Hetrën e parë kur kam shkuar pranë një shtylle afër zyrës së dr.. B e kam parë mjekun të kthyer kah unë , kurse S e kamë parë ka qenë e kthyer me shpind kah unë, S e ka pyetur profesorin B : “ a i keni rezervuar biletat për Stamboll” , dr. B i është përgjigjur: “ ngadalë S , qetë S qetësohu çka ka ndodhur me ty. Pastaj motra është vendosur në spital ,. Unë kam qenë përcjellëse e saj gjithë kohën , shumë herë sa herë ka ardhur N për ta vizituar motrën time e kamë vërejtur të dëmtuarën se ka qenë aty dhe gjithmonë ka shikuar në drejtim të doktorit . Si e ke njohur ti S . E kamë njohur edhe përpara sepse jam nga fsh. V , babai i S është i afërm i imi, B nuk me ka njoftuar me S , më vonë pas gjithkush ka shkuar në punën e vet. E kam njohur edhe më parë dhe e njoh edhe tash sepse jemi nga i njëjti fshat. Jo. Jo unë jam e kthyer nga gjithë nga pak .Nuk e di se nuk të kam përcjellë. Unë kamë qenë përcjellëse e motrës sime , e dëmtuara bënë vërejte duke shtuar se kamë dëshmi nga stafi spitalor se përcjellëse e motrës së saj ka qenë . A . Unë kam qenë në spital si e punësuar aty dhe deklaroj nën përgjegjësi penale se gjatë asaj kohe ku ka qenë profesori B ka qenë edhe e dëmtuara”.

**Dëshmitarja E. C :**

Fillimisht dua të them se dr. B e njohim të gjithë sepse gjithmonë na ka ndihmuar si përfaqësues politik i popullit boshnjak. Unë nga dt .20.9 . 2019 deri me 13.10.2018 disa herë kam qenë në spitalin e P sepse kamë mbledhur dokumentacion për prindërit me invaliditet për komision , një ditë kamë vërejtur se derisa isha në dhomën e motrës së një kolege , B ka ardhur me vizitua pacientin , e dëmtuara S ka ardhur , e ka shikuar infuzionin , ka dal jashtë , dhe pas pak sekondash e ka hap derën dhe e ka mbyllur shpejt dhe prapë më vonë ka ardhur në dhomë, rasti tjetër që me ka goditur mua ka ndodhur me dt. 11.10.2018 pak kohë para orës 11:00 kamë shkuar në spitalin e P po ashtu zyrtarisht në atë moment me kolegen R. E derisa isha në korridor , në atë moment na ka takuar dr. B , kemi biseduar me te , e kamë parë S të cilën e njoh formalisht , S disa herë ka kaluar rreth nesh e pastaj dhe e kamë përshëndetur S dhe fjalën e fundit të S kanë qenë “.. të puth teze “ , të nesërmen rreth orës 13:00 me kanë thirre nga policia për të dhënë deklaratë se jam e dyshuar për kanosje , frikësim të[ dëmtuarës S , që është krejt e pa vërtetë .përndryshe edhe sot në korridorin e gjykatës me sulmoj tezja qe të dëmtuarës . për këtë ju betohem . Nuk është e vërtetë unë vetëm të kam përshëndetur”.

**Dëshmitarja R. K :**

“N. B është mjeku ynë , unë po ashtu punoj në spital në Pejë , kurse të dëmtuarat i kamë kushëri. Unë e fundit kamë dëgjuar për rastin në fjalë, këtë e kam kuptuar nga FB dhe njerëzit kanë fol nëpër qytet, diku mbase në muajin nëntor të vitit 2018 kamë shkuar në shtëpinë të dëmtuarës S – pasi që S e ka lajmëruar rastin në polici , kemi biseduar për gjithçka dhe më vonë nuk kam qenë në tem për këtë punë , S e njohim nga lindja . Për rastin në fjalë di nga ato që me ka treguar nëna e S dhe nga ato që një ditë më ka treguar dr. Më ka lutur dr. N që të shkoj në familjen e të dëmtuarës pasi që e kam të afërme që ti lus që ta tërheqin padinë , ndërkohë që ai ka shprehur vullnetin e mirë që të bëhet gjithçka kërkohet nga ai vetëm për tu tërheqë padia , në mes tjerash me ka thënë se : nuk e ka problem që ta dëshmoj pafajësinë në gjykatë por më tepër i pengon dëmtimi i imazhit të S . Pas dy ditësh e kam kontaktuar nënën e familjen e saj dhe i kam treguar për të gjitha që kemi biseduar , ata nuk kanë dashur as të dëgjojnë për këtë punë dhe kanë kërkuar që gjithçka të shkoj në gjykatë, unë pastaj i kam treguar dr,. N për këtë dhe pastaj nuk jemi takuar. Kemi biseduar shumë rreth kësaj teme dhe më ka thënë “ do të bisedoja më gjerësisht dhe më lirshëm me ty por nuk mund ti përdori disa fjalë për shkak të respektit që kam për ty”. Me ka thënë edhe “ nuk e di çka më ka ndodhur kështu kam qenë si me magji dhe kështu disi .Për mua ka qenë gjithçka e papritur dhe absurde sepse e njoh këtë vajzë prej se ka lindur por edhe dr. B . E dëmtuara është si vajza ime dr. B është mjeku ynë është përfaqësuesi ynë. unë kam asnjë fjalë të keqe për asnjërën fjalë por diçka dua të shtoj që ia kam thënë edhe doktorit : kjo është fëmijë këtë ia kam thënë edhe dr. Ai ka qenë profesor i saj , e di se S ka pas një liri absolute në raport me doktorin , sepse halla e të dëmtuarës është e martuar për axhën e të pandehurit, dhe si përfundim;: kjo nuk kanë qenë dashur të ndodh kjo është një traumë për të dëmtuarën , doktori është autoritet , sepse në mes tjerash doktori me ka thënë : se S nuk me ka lënë të qetë dhe unë i kam thënë edhe le të jetë ashtu por ju jeni 43 vite më i vjetër me te, dhe është dashur që me tel ta ftoni babanë , nënën e të dëmtuarës dhe të bisedoni për këtë punë, kurse dr. me ka thënë edhe pak praksa përfundon dhe është e pa vërtetë që ne kemi diçka në mes vete , dhe se vërtet ka thënë se edhe mua me vjen keq për këto fjalë , doktori pastaj meka thënë janë kinse dëshmitar , disa mesazhe por ë asgjë të vërtet nga to nuk ka, unë vërtetë kamë dëshiruar që gjithçka të qetësohet në këtë drejtim , që të hiqet padia dhe të rregullohet raportet , por babai i S nuk ka pranuar me asnjë kusht”.

**Dëshmitarja I. B :**

“të pandehurit B e kam kunat kurse S e kam vajzën e vëllait .nuk e di datën e saktë përkatësisht ... kur në orën .. të mbrëmjes E a ka ardhur tek unë e shqetësuar dhe me ka thënë : N ka dashtë me dhunua vajzën time .Pastaj burri im me telefon e ka ftuar që të vij tek ne , fillimisht nuk është lajmëruar e pas pak është lajmëruar , dhe pastaj ka ardhur tek ne dhe ka hyrë mirë na ka përshëndetur , pastaj e kam pyetur N : çka të ka bërë ty vajza e vëllait tim . Ai me ka thënë ; mos bërtit, pastaj ka thënë mund të jem dhëndri i juaj i dashur dhe të më doni shumë, pastaj unë jam ngritur janë shqetësuar shumë dhe po të kisha diçka në dorë do të veproja, pastaj N ka dal nga shtëpia dhe ka shkuar , burri im e ka përcjellë . Pas një jave N i ka dërguar tek ne 4 djemtë e tij , djalin më të madh e ka të shkëlqyer por të tjetër dhe ky jo . Pastaj për festën e bajramit kudo që ka shkuar ka thënë : S është e mirë , e bukur , inteligjente , sjellshme . Pastaj N ka thënë se “ se familja ime janë me mua . unë e kamë thirre djalin e madh të N dhe ai me ka thënë “ më fal, hallë unë nuk kam ditë gjë për këtë punë që babai të më martoj mua dhe ta martoj vetën!.Është e vërtet se pikërisht kështu jam sjellë. Është e vërtet se N kur ka hy ka fol me M me babanë e S mirë dhe qetë kurse unë i kam thënë M : pse po fol me te .po ashtu është e vërtet se gjatë gjithë kohës edhe burri im me ka thënë që të qetësohem dhe që mos shaj. Po ashtu është e vërtet se sa herë ka kaluar kah shtëpia jon N i ka thënë burrit tim se : S me ka lodhur duke me gjuajtur çdo ditë”.

**Dëshmitari R. B :**

“Unë jam bashkëshorti i dëshmitares R . me dt. ... e kam thirr në tel N pasi që paraprakisht E dhe M kanë ardhur tek ne të shqetësuar shumë dhe me kanë treguar se N ka tentuar që ta dhunoj bijën e tyre .unë e kam thirr n tel N , dhe ai ka ardhur menjëherë ka hyrë brenda ka thënë selam alejkum , M ia ka dhënë dorën , unë kam thënë uluni pasi që është shtëpia ime dhe menjëherë e kam pyetur N : pash zotin çka ka ndodhur, N është përfaqësuesi i të gjithë boshnjakëve , haxhi, profesor , doktor dhe ne jem miq shtëpia me M dhe të gjithë e kemi përkrahur dhe kemi votuar për te, N me tha , gruaja ime ka qenë me bixhame , E ka qenë për te , N është kthyer kah E dhe i ka thënë : unë mund të jem dhëndri yt i dashur dhe do të më doni më vonë , unë kam reaguar dhe kam thënë : si është e mundur N , e kam parë se situata u prish gratë filluan të bërtasin , unë kam thënë se këtu nuk mund të mëremi vesh dhe kam filluar ta përcjellë , kurse pastaj N ka thënë : pas meje qëndron familja ime ,pastaj kemi dal jashtë e N dhe e kam lutur : N pash hatrin e zotit çka po ndodh kështu me ty kthehu dhe kërko falje dhe ai me tha : jo më tha është diçka më e fortë se unë ajo është e imja dhe e zotit, pastaj i kam thënë do të më kërkosh mua . N në atë mbrëmje ka qenë komplet i humbur , i shqetësuar , asnjëherë atë nuk e kam parë në atë gjendje. Është e vërtet se gjatë gjithë kohës ka sharë dhe është shqetësuar shumë kurse unë kamë kërkuar që ajo të qetësohet” .

**Me pëlqimin e palëve janë konstatuara** **si të lexuara** : deklarata e të pandehurit N . B e dhënë në prokurori me dt. .., deklarata e të dëmtuarës . M e dhënë në prokurori me dt...., deklarata e dëshmitares A. K e dhënë në prokurori me dt. .., deklarata e dëshmitares E. M e dhënë në prokurori me dt. .., raporti i hetuesit S. H , foto albumi , letra të cilën i pandehuri ia ka dërguar të dëmtuarës

**Kurse i pandehuri në mbrojtjen e tij ka thënë :**

” Në pjesën më të madhe mbetem pranë deklaratës që e kam dhanë në prokurori, sa i përket pjesës që ka të bëjë me pa fajësinë time , por jo edhe përkitazi me shpjegimet që i kam dhanë rreth ngjarjeve, nga shkaku që kam dashtë që mbrojtjen time ta arsyetoj me rrethana të ndryshme. Me përgjegjësi të plotë ju them se nga fillimi deri në fund gjithmonë jam sjellë në mënyrën më të mirë të mundshme , çka do që ka kërkuar që ti ndihmoj lidhur me shkollën , praktikën dhe studimet i kamë ndihmuar gjë që edhe vet S e ka vërtetuar , dhe kurrë nuk kemi pas kurrfarë mosmarrëveshje , zënke ose çka do tjetër të keqe në raportet tona të cilat deri në fund kanë mbet shoqërore- duke potencuar se si ndaj S ashtu edhe ndaj të gjithë nxënësve jam sjellë si një prind i vërtet .Nuk kontestoj- nuk mohoj asgjë nga deklarata ime e mëparshme , shkurt them se vetëm se nuk jam deklaruar gjerësisht sepse gjatë hetimeve nuk më është dhënë rasti që të deklarohem dhe të shpjegoj gjerësisht mbrojtjen time. E para : në favor të të dëmtuarës kamë dëshmuar vetëm anëtarët e ngushtë të familjes së saj: nëna , motra halla dhe buri i hallës, e dyta, gjatë pyetjeve të mija ata kanë vërtetuar se gjatë gjithë kohës halla e të dëmtuarës ka bërtitur me të madhe dhe sharë në mënyrat më të vrazhda, dhe krejt çka kam thënë unë-gjithnjë sipas tyre ka qenë : që ti qetësoj dhe asgjë tjetër. Nuk është e vërtetë se unë të dëmtuarës S gjithmonë i kam thënë fjalë përkëdhelëse . Jam sjellë me S si me të gjithë nxënësit e tjerë. Nuk është e vërtetë se me mesazhe i kam bërë me dije S se e dua se dua të martohem me te kategorikisht deklaroj se në lidhje me mesazhet asnjëherë nuk i kam dërguar S porosi të veçante por gjithmonë ia jam përgjigjur porosive të saj , e cila gjithmonë ka kërkuar nga unë , shumë shërbime në shkollë që i kam cek më herët, favore në praks si dhe gjatë kryerjes së praktikes.Letrën në fjalë për të cilën flitet unë nuk e kamë dërguar , por e përsërisë : krejt çka kamë shkruar kam shkruar me qëllimin më të mirë sikur të isha prind i të dëmtuarës dhe që të plotësoja qindra kërkesa dhe dëshira të të dëmtuarës.Jo këto qenkan copëza të letrave .nuk kam pas asnjëherë problem me nënën e të[ dëmtuarës me përgjegjësi them siç ka thënë edhe nëna e të dëmtuarës , unë kam biseduar mirë dhe qetë me nënën e S edhe atëherë kur ajo me ka sharë dhe me ka ofenduar , kam thënë se të tjerët janë përzier në këtë çështje , e kanë keqpërdorë S në mënyrë të ma shkaktojnë një pa drejtësi të madhe. Nuk është e vërtetë se nënës së S i kam thanë se dua të martohem me S , por është shumë e rëndësishme se atë ditë , ditën e fundit që kemi kontaktuar me S , se S atë ditë shumë, herë i ka thënë nënës së vet me... nën qetësohu gjithçka duhet rregulluar me bisedime në mënyrë më të mirë, ne asnjëherë në jetë nuk jemi përlarë me S - Asnjëherë, bile atë ditë të 1 shtatorit S ka buzëqeshur, me menjëherë më vonë rastin e kanë paraqitur në polici dhe S ia kanë ndaluar bisedën me mua, dhe unë me përgjegjësi deklaroj se S e kanë detyruar ta bëjnë një gjë të tillë , dhe prapë po ju them se gjithmonë kam fol mirë për te me qëllimin më të mirë dhe pa asnjë qëllim të keq. Gjatë deklaratës që e kamë dhanë n ë prokurori, prezentë ka qenë av. Flamur Kelmendi i cili dy herë ka marrë vërejë dy herë nga prokuroja. Pas si që kanë mbaruar hetimet unë e kamë të heqë autorizimin për avokatin Kelmendi dhe arsyeja ka qenë e imja ,av. Kelmendi profesionalisht e ka kryer punën e tij , mua me vjen keq për mosmarrëveshjet që i kamë pas me prokuroren por kamë vendosur se avokati për më vonë nuk më nevojitet . prapë po them se avokati profesionalisht ka qenë në nivel dhe se arsyeja ka qenë e imja, por unë nuk kam pas asnjë mosmarrëveshje me te , thjesht nuk kam dëshiruar që ai të më përfaqësoj , mund të betohem se avokati nuk ka heqë dorë nga mbrojtja ime por ka qenë arsyeja ime , dhe unë lidhur me këtë rast ju bëjë me dije se unë e kamë nënshkruar një kërkesë në formularin e avokatit ku kam thanë se unë nuk kam nevojë për mbrojtës. Fillimisht jam penguar që të deklarohem lirshëm në polici, polici menjëherë e ka përjashtuar mundësinë që të ketë dhunë në veprimet e mija. Kjo pengesë më është bërë nga hetuesi S.H Por kërkesë sime për tu verifikuar të gjitha porosit e S kjo gjë asnjëherë nuk është bërë, sepse ajo i ka paraqitur vetëm porosit të cilat mund të më dëmtojnë mua dhe i ka fshehur mjera porosi që ajo mi ka dërguar. I pandehuri pasi që e shikon fotografin deklaron : në fotografin djathtas meje është A. E kjo ka ndodhur para 5-6 ditësh në restorantin M. Jo nuk është e vërtetë .Jo , jo. Kam thënë ndryshe , kam thënë përse S vjen në praktik ka qenë muaj nëntor pas 5 muaj e gjysmë edhe pse rëndomtë student të medicinës nuk e kryejnë praktikën dhe nëse e kryejnë duhet të jetë vetëm 3 muaj, dhe se kjo 5 muaj e gjysmë ka ardhur qëllimisht në praktik në spital, ka ardhur afër meje me ka nxitur e këtu me radhë , dhe unë gjithmonë jam sjellë sikur prindi i saj .Asnjëherë . Jo. Jo. Nuk kam përmend kurrfarë emocionesh por kam thënë se ka gabuar shumë që ka pranuar që ta keqpërdorin pjesa e familjes së saj dhe armiqtë e mi politik si D. B dhe të sulmojnë nderin tim dhe autoritetin që e kam tek dy milion shqiptar të Kosovës dhe kështu të më bëjë dëm të madh. Nuk është e vërtetë . Aspak nuk ndihem i turpëruar dhe nuk iki nga fakti se kamë kërkuar paq sepse ka qenë shumë e turpshme dhe jo e hijshme fakti se ty të kanë keqpërdorë kurse unë jam miku më i madh i yti dhe i familjes tënde sot edhe gjithmonë, edhe për faktin se S ka pas dëshirë që të paraqitet si vajzë e islamit edhe unë jam besimtar i madh ,. Kam dërguar pajtuesit nga familja e saj , të cilët kanë qenë më par edh sot miq të mi së paku 50 familje.Nuk është e vërtetë. Është kundërtat, S ka ushtruar ndikim tek A .Nuk është e vërtetë , është e kundërta .Po .Janë përzier armiqtë e tu dhe të mi dh fatkeqësisht edhe nëna jote .sidomos është përzier D. B .Veç e thash . Asgjë të keqe kurrë nuk i kam dëshiruar .Me shumë përgjegjësi në emër të zotit që nga krijuar të gjithëve dhe do të na gjykoj se asnjëherë asgjë nuk kam menduar dhe shkruar apo bërë çka do të keqe S apo familjes së saj dhe se e gjithë kjo është sulm në personalitetin tim , në nderin tim, dhe se S kundër dëshirës së saj është detyruar që të veproj , po ashtu me përgjegjësi deklaroj se siç kanë thënë dëshmitarët tjerë shokët e S –nxënësit e mi dhe unë deklaroj njësoj se me të gjithë nxënësit dh me S jam sjellë në mënyrën me njerëzore të mundshme si prin i saj , dhe për çka do që ka kërkuar nga unë- dhe më është drejtuar 100 herë në shkollë , në spital dhe në praktik , gjithmonë deri me dt. .. – kur i është marrë telefoni jam sjellë mirë me te si prind i vërtetë me te. Përfundoj me vjen shumë keq që ka ndodhur i gjithë ky problem , pa drejtësi e madhe ndaj meje dhe familjes sime sepse na është shkaktuar dëm i pariparueshëm e në veçanti për faktin se jam i njohur si njëri i drejtë , besimtar i mirë , i ndershëm i cili gjithkujt i ka ndihmuar , i cili me çdo këndë ka pas raporte të mira , për çka 5 herë së paku kamë dërguar përfaqësuesit të familjes së S që njëherësh ti rregullojmë këto raporte. Me përgjegjësi të plotë them se ë asnjë mënyrë nuk e kam shqetësuar S dhe nuk i kam shkruar dhe bërë çka do me qëllim që ta ngacmoj por përkundrazi atëherë dhe tash jam përpjeke që të sillem më së miri dhe të kem raporte të mira edhe me S dhe familjen e saj, kjo është e vërteta .Motra R e din mirë se i kam thanë qartë , unë nuk i kam thanë motrës R por është e kundërta , dhe atë ditë e kam thanë se nuk është vërtetë por si duket nuk është shkruar”.

**Çfarë u tha në**  **fjalën përfundimtare:**

**Prokurori i shtetit :**

“Pas administrimit të provave që gjenden në shkresat e lëndës dhe provat që u administruan në këtë shqyrtim gjyqësor, kryesisht dëshmisë së dëshmitares A. K , dëmtuarës S. M , dëshmitares – nënës së të dëmtuarës E. Mu , dëshmitarëve R.K , I. B , dhe R. B , u vërtetua se i pandehuri N. B është kryes i veprës penale të ngacmimit nga neni 186 të KPRK-së. Ne patë rastin ta dëgjojmë dëshmitaren A K , edhe pse të njëjtës nuk i është dhënë mundësia që deklarata e saj të kundërshtohet nga e dëmtuara S M , e njëjta në këtë shqyrtim gjyqësor na deklaroj se : mua N ma ka jap një letër që t’ ia dërgoj S , unë nuk e kam pa, brendinë e letrës , nuk e kamë ditur përmbajtjen e saj por më vonë e kamë kuptuar sepse e njëjta ka dal në internet, në te shkruante se S i ka sytë e bukur dhe se N do të martohet me te, e njëjta deklaroj se sot N në korridorin e gjykatës më ka thënë se nuk është e vërtet çka ke thënë në prokurori dhe për këtë deklaratë kamë mujt me përfundua në burg, e që do të thotë se e njëjta ka bërë ndërrimin e deklaratës në gjykatë, që do të thotë se i pandehuri ka arrit të ndikoj tek e njëjta. Nëna e të dëmtuarës E.M - kur kamë kuptuar lidhur me rastin unë ju kam drejtuar N me fjalë shumë fyese dhe i kam thënë që ta lej vajzën time të qet ,por ai me ka thënë të bisedojmë qetë dhe shtruar, unë e kamë paralajmëruar se do ta lajmëroj policinë por ai më është drejtuar me fjalë që “lajmëro kë të duash”, se e dëmtuara është vajza më e mirë dhe unë do të martohem me te, unë i thash se më parë do ta vras se do ta lejoj të martohet me ty por ai ma kthej se do të martohet dhe do t’ ma lind djalin me emrin J . Lidhur me këtë deklaratë të kësaj dëshmitare i pandehuri nuk ka bërë vërejtje por ka bërë vërejtje në sjelljet e dëshmitares kur e ka takuar të njëjtën. Dëshmitarja R. K në mes tjerash në këtë shqyrtim gjyqësor deklaroj se : mua më ka lutur N që të shkoj në shtëpinë S dhe ti lus që ta tërheqin padinë ndërsa sa i përket asaj se sa e dashuron S i njëjti me ka thënë “ nuk e di se çka me ka ndodhur kështu, jam si me magji apo kështu disi, dhe unë i kam thënë se ju jeni 43 vite më i vjetër se S dhe mund të jesh baba i saj. Gjithashtu edhe dëshmitarja I.B deklaroj se : pasi që E ka ardhur në shtëpinë tonë dhe na ka treguar për rastin ne e kemi ftuar N i cili ka ardhur menjëherë dhe ka thënë : mos bërtit, mund të jem dhëndër i juaj i dashur dhe të më doni shumë. Në ato momente isha shumë e shqetësuar dhe po të kisha diçka në dorë do ta goditesha deklaroj I . Gjithashtu edhe dëshmitari R. B në mes tjerash ka deklaruar se: N i ka thënë Evlirës se : unë mund të jem dhëndri yt i dashur dhe do të më doni më vonë, dhe pasi që grat filluan të bërtasin N tha se pas meje qe nderon familja ime ., gjithashtu deklaron se N me ka thënë se është diçka më e fortë se unë dhe S është e imja dhe e zotit . Se kemi të bëjmë me këtë vepër penale këtë e them sepse vet e dëmtuara S M gjatë këtij shqyrtimi gjyqësor dëshmoj se : i pandehuri N rregullisht e ka ngacmuar nuk e ka lënë të qetë , i ka dërguar mesazhe dashurie dhe pasi që është zbuluar rasti i njëjti në instagram më ka dërguar porosi me përmbajtje se : nëna ime është pengesë e kësaj dashurie se unë unë po i mungoj atij se edhe për kundër të gjithave ne duhet të jemi bashkë, i njëjti përmes A. K mua me ka dërguar letra me përmbajtje dashurie , fillimisht i kam grisur ato por më vonë i kam treguar nënës sime dhe i kemi ngjitur copat e letrës dhe të njëjtat i kemi dërguar në polici, e njëjta shtoj se unë N e kam konsideruar si baba dhe si familje e kemi respektuar të gjithë, por ai këto i ka keqpërdorë. Ai akoma edhe sot nuk me le të qetë , me përcjellë me veturë ,dh nga vetura shpesh me thotë “shpirti im” , nuk me lë të qetë dhe unë e kam lajmëruar prapë policinë. Gjithashtu shton se është vërtet se unë N i kamë shkruar ndonjëherë por jo me përmbajtje dashurie .Duke vlerësuar deklarata e lartcekura si dhe deklaratën e të pandehurit , i cili gjatë gjithë kohës mohoj ta ketë kryer veprën penale në fjalë, por në njëfarë mënyre provonte të mbrohej se kishte qenë i provokuar nga e dëmtuar, duke harruar moshën e saj të mitur atëherë, dhe duke mos llogaritur moshën e tij , ai kishte një ëndërr që të martohej me te dhe për të gjitha këto ekzistojnë mesazhe të shumta të cilat gjenden në shkresat e lëndës, e këto mesazhe përputhen me deklaratat –dëshmitë e dëshmitarëve të dëgjuar. Edhe përkundër faktit se i pandehuri N provoj të ik nga përgjegjësia penale, mirëpo i njëjtit me veprimet dhe deklarimet e tija në të shumtën e rasteve e ka inkriminuar vetveten në figurën e kësaj vepre penale , andaj nga të lartcekurat kam ardhur në përfundim se për rastin konkret në veprimet e të pandehurit ekzistojnë të gjitha elementet e veprës penale të ngacmimit nga neni 186 par 1 të KPRK-së, kështu që gjykatës i propozoj që deklaratës së të pandehurit mos t’ia fal besimin për shkak se i njëjti ka për qëllim ikjen nga përgjegjësia penale ashtu siç u tha gjatë këtij shqyrtimi gjyqësorë sepse i njëjti kishte provuar të ndikoj edhe në dëshmitarët J. L , E. Ha., R. E , E. C ku ishin dëshmitar në këtë shqyrtim ku J.L i kishte të përgatitura pyetjet dhe përgjigjet në një fletushkt, andaj propozoj që i pandehuri të shpallet fajtor të dënohet sipas ligjit dhe gjithashtu i njëjti të obligohet në pagimin e shpenzimeve të procedurës penale”

**Përfaqësuesi për mbrojtjen e viktimave:**

“Për të mos i përsëritur të gjitha ato të cilat veç i potencoj prokuroria , në tërësi e mbështesim fjalën përfundimtare të prokurores duke theksuar se gjatë këtij shqyrtimi kryesor verbalo publik dhe pas administrimit të provave si ato materiale dhe po ashtu prova personale u vërtetua në tërësi se në sjelljet e këtu të pandehurit ekzistojnë të gjitha elementet e veprës penale për të cilën pandehet. Andaj gjykatës i propozojmë që të njëjtin ta shpalli fajtor dhe ta dënoj sipas ligjit . Sa i përket kompensimit të dëmit e dëmtuara në seancën e parë fillestar është deklaruar se nuk kërkon kompensim të dëmit , andaj unë si mbrojtës e përkrah në tërësi propozimin e të dëmtuarës” .

**E dëmtuara :**

**“**Mendoj se dëshmitarët të cilët deklaruan rrejshëm do të duheshin të dënon sepse jam përpjekur që t’ ma marrin fytyrën mua dhe familjes sime, kundër të pandehurit i bashkëngjitëm ndjekjes penale”.

**I pandehuri:**

**“**Lidhur me akuzën me të cilën ngarkohem me përgjegjësi deklaroj se nuk ndihem fajtor dhe nuk kam bërë çka do çoftë dhe asnjëherë as me fjalë as me vepra, as me përcjellje , me shqetësim nuk kam kryer vepër penale të ngacmimit dhe shtoj se : S. M me këtë rast është keqpërdor , se ka pranuar që të bëhet pjesëmarrëse e opstrukcionit dhe kampanjës të kundërshtareve të mi politik që cilët kanë për qëllim degradimin tim moral, politik dhe personal. Do të shtoj se : dëshmitarët që kanë folur në gjykatë janë pikërisht shokët e klasës së S dhe pacientet nga spitali i P të cilët bindshëm kanë vërtetuar atë që unë kam thënë se : ndaj të gjithë nxënësve jam sjell si të isha prind i tyre , u kam dal në ndihmë në çdo kohë sikurse edhe S. M , dhe se ajo 100 herë në fund të vitit shkollor , gjatë praktikës , në spital repartit të tij ka ardhur tek unë dhe ka kërkuar shërbime nga më të ndryshmet për vete dhe për familjen e saj, ndërkohë që unë gjithmonë ndaj saj jam sjellë me dinjitet dhe me maturi dhe të gjitha shërbimet i kam kryer në mënyrën më të mirë të mundshme . Një shtesë të vogël do ta bëjë: për mua kanë dëshmuar nxënësit dhe të tjetër që nuk janë farefis i imi kurse në favor të S kanë dëshmuar familjarët e saj, nëna , halla , gruaja e mixhës e kështu me radhë. Siç e dini vajza e dajës së S , A qartë ka thënë “asnjëherë unë në asnjë mënyrë nuk e kam shqetësuar S , ndërkohë që ajo ka ardh qindra herë tek unë, dhe unë karrshi saj jam sjellë në mënyrën më të mirë të mundshme . gjithashtu lidhur me deklarata e familjarëve të S me përgjegjësi deklaroj se : krejt çka kemi fol me ata , është se ata veç ka qenë të përgatitur për kampanjën kundër meje – që të më sulmojnë , shajnë dhe nënçmojnë dhe asnjë fjalë tjetër nuk e kemi pas. Dua që si njëri të them se jam i goditur rëndë ngjarja që ka ndodhur , se kjo ndodhi në mua ka ngjall përkatësisht lind një ndjenjë të rëndë, një breng të thellë dhe hall të madh sepse gjithë jetën time ia kam kushtuar luftës për të mirën , për moralin , për nderin dhe për vlerat më të larta për njeriun-individin dhe shoqërinë në tërësi, - me përpjekjet për ta vërtetuar këtë gjatë procesit të deritashëm sot dua që kërkoj thellësisht falje fillimisht nga zonja prokurore sepse gjatë fjalëve të mija se nuk jam fajtor kamë përdorë ndonjëherë ndoshta fjalë më të rënda , në momente kam qenë më i ashpër dhe ma emocional , ndonjëherë i pamatur dhe për këtë arsye tani i kërkoj falje shumë znj. Prokurore . Gjithashtu edhe juve z. Gjyqtar nëse në të njëjtën mënyrë kam thënë diçka që nuk më shkon mua për nder dhe gjithashtu këtu të dëmtuarës S M jo për shkak të frikës nga ndonjë dënim mi mundshëm por sipas bindjes sime personale për shkak se ka ndodh kjo ngjarje hiç e mirë dhe mua vërtet me vije shumë keq për këtë punë, dhe se ju garantoj se S ia kam dashur gjithmonë më të mirën dhe asnjëherë as që e kamë menduar që të bëjë çka do të keqe, të bëjë çka do të keqe apo t’ia shkaktoj gjënë me të vogël të keqe –sepse jam besimtar dhe përpiqem me gjithë shpirtin tim për bamirësi dhe punë të mira dhe kundër dhunës , mosmarrëveshjeve dhe çkafi do çoftë që është keqe për njerëzit . Në fund pres që të më kuptoni , pres dhe ju lus që të më lironi nga aktakuzës dhe të sillni aktgjykimi lirues , sepse vërtet nuk jam fajtor dhe asnjëherë nuk kam menduar që ta shqetësoj S , dhe as që kjo as në të ardhmen nuk do të jetë e shqetësuar nga unë”.

**Pas gjithë asaj** që është thënë, dëgjuar dhe lexuar gjatë shqyrtimit gjyqësor gjyqtari ka konstatuar :

**Me asnjë provë dhe assesi nuk është provuar fajësia e të pandehurit!**

**Sepse:**

**Shkojmë me radhë :**

Neni 186 par 1 i KPRK-së thotë: kushdo që përfshihet në një sjellje të vëmendjes së vazhdueshme dhe të padëshirueshme ose komunikon me qellim  **të ngacmimit , frikësimit, lëndimit , dëmtimit të pasurisë apo vrasjes të pësonit tjetër ose fëmijëve të tij, familjes ...** dhe gjatë këtyre veprimeve vë atë person nën frikë të arsyeshme nga **vdekja,** **lëndimi i rëndë trupor , dëmtimi i rëndë i pasurisë...**

* Ndërkohë që i pandehuri vërtet: ka komunikuar normalisht pa tension , pa diktakt , pa kanosje dhe pa asnjë qëllim ngacmimi siç thuhet për ta frikësuar, lënduar, dëmtuar pasurinë apo vrarë dikend !

Komentari për nenin 186 par 1 të KPRK-së i parasheh dy situata:

a). E para :shprehet kur ndonjë person me sjellje apo komunikim të vazhdueshëm ka për qëllim që personin tjetër ta ngacmoj, ta frikësoj të përformoj me qëllim të lëndimit , të dëmtimit të pasurisë apo të vrasjes të personit tjetër...

b). Situata e dytë e kësaj vepre penale shprehet në rastet kur kryesi e vë tjetrin nën vëzhgim , e përcjellë me qëllim të ngacmimit , frikësimit, lëndimit , apo vrasjes ... **kjo situatë** e kryerjes së kësaj vepre penale do të konsiderohet se ekziston **nëse** nga ky lloj vëzhgimi... te personi tjetër shkaktohet frikë e arsyeshme **se do të vritet, do ti shkaktohet lëndim i rëndë trupor...**

Ndërkohë që : i pandehuri B: mund të ketë thënë , shkruar dhe menduar gjithçka: por për asnjë moment qëllimi i tij nuk ka qenë : ngacmimi i të dëmtuarës sepse fjala ngacmim është fjalë e rëndë dhe komplet e pa definuar qartë- në komentarin e cituar më lartë për ngacmimin thuhet.. gjuhësisht nuk është përpiluar mirë dhe si rrjedhojë e kësaj nuk është sa duhet e qartë ( faqja 501 e komentarit pasusi3)! . i pandehuri akoma më pak ka pas për qëllim që të dëmtuarën ta frikësoj, ta lëndoj , tia dëmtoj pasurinë apo vras dike të saj –në këtë drejtim gjërat janë t[ë qarta , shumë dëshmitarë në shqyrtimin gjyqësor e kanë thënë të kundërtën e asaj që e thotë aktakuza përkatësisht neni inkrimunues 186 par 1 i KPRK-së:

**Ja shembujt :**

**Dëshmitarja** – e dëmtuara S : “ ... asnjëherë nuk i kam thënë Allises se i pandehuri në çfarëdo mënyre po më shqetëson! Gjithmonë kam deklaruar dhe prapë po them se i pandehuri në shkollë gjithmonë është sjellë shumë mirë me mua, bile edhe nëm praktikë ...”

**Dëshmitarja** A : “ S asnjëherë nuk më është ankuar se ka ndonjë problem me profesorin Baliq, se ai i është kanosur ndonjëherë ... se në çfarëdo mënyre ka ndikuar tek ajo...”

**Dëshmitarja** E : “... nuk ekzistojnë fjalë ofenduese të cilat nuk ia kam thënë ... asnjëherë me te problem nuk kemi pasur ... e as tash e tutje nuk kemi ...”

**Dëshmitari** L : “ ... profesori B është sjellë me ne si prind i vërtetë”

**Dëshmitari** H “... profesori

**Dëshmitarja** R : “... N me ka thënë edhe pak sa përfundon praksa.... kamë dëshirë që gjithçka të qetësohet në këtë drejtim ...”

**Dëshmitarja** I B : “ ... N ka hyrë mirë dhe na ka përshëndetë ... na ka thënë unë mund të jem dhëndri i Juaj i dashur dhe ju do të më doni ... S është e mirë, e bukur, inteligjente, e sjellshme...”

E pra, nga sa thanë të lartcekurit a mund të vërehet makar pak se i pandehuri : ngacmoj , frikësoj, lëndoj , dëmtoj apo mos ndoshta deshi të vriste dike nga familja e të dëmtuarës?

* **Me asnjë kusht!**

**Sepse ai prore :**

Fliste , thoshte, mendonte dhe sillej “Ex Lege”

Nuk doli sheshit assesi- as edhe një herë se qëllimi i të pandehurit ishte : ngacmimi- por ishte e kundërta qetësimi ( shumë herë është thënë se ai ka thënë: qetësohuni ju lutem të bisedojmë shtruar!) , nuk ishte qëllimi i tij frikësimi i askujt e aq më pak i të dëmtuarës “... edhe tek njerëzit e shëndetshëm mund të manifestohen të rrahura të përshpejtuara të zemrës...” – qëllimi i tij nuk doli të ishte as lëndimi i kujtdo çoftë – askush nuk tha se i pandehuri ia ngriti zërin dikujt e lere më sulmoj dikë..., as dëmtimi i kujtdo pasurie – dhe Zoti mos e thëntë vrasja e kujt do!

**Atëherë , çfarë paska bërë të keqe i pandehuri? !**

I pandehuri nga gjithë sa kemi në shkresat e lëndës nëse veç janë thëniet e tija vërtetë : ka folur, thënë , shkruar , komentuar , lavdëruar dhe mbase edhe dëshiruar, por jo ngacmuar, frikësuar , lënduar ...

**Pse është kështu :**

Nëse i pandehuri ka thënë: “ a je vetëm në shtëpi, a je mirë , dua të të them diçka, unë garantoj se ti je e dashuruar, sonte ke qenë kështu e ashtu, më pëlqejnë sytë e tu, unë mund të jem dhëndri i Jauj i dashur – dhe ju do të më doni, do të ma lindësh një djalë me emrin J , të lutem qetësohu, ti je vajza më e mirë në Kosovë, S është e mirë, e bukur , inteligjente , e sjellshme ...

**A janë këto veprime inkriminuese vërtetë ?**

**Çfarë ngacmimi bëri i pandehuri?**

Kë ngacmoj ai- mos vallë Se ? përkundrazi ai jo vetëm që nuk e ngacmoj por e lavdëroj atë, e nderoj e respektoj dhe mbi të gjitha vërtetë : e pranoj : shprehu bindjen për dike që tha se ishte më e mira , më inteligjentja , më e sjellshmja – a nuk qe kështu!

Ngacmimi ka për qëllim : frikësimin , lëndimin , dëmtimin e pasurisë , përkatësisht vrasjen e më të dashurve të të të dëmtuarës- ndërkohë që i pandehuri as edhe një herë nuk tha : S është keqe , është e turpshme , është e pa mençur ,se do t’ia bëjë kështu apo ashtu – përkundrazi i pandehuri prore ka thënë: “ ... asnjëherë nuk i kam dashur të keqen S , e kam trajtuar si të gjithë nxënësit tjerë , si fëmijën tim!

**Dikush mbase mund të thotë :**

Profesori qenka dashuruar pra , se s’ka tjetër!

Por kjo çështje tani më nuk hynë në atë që quhet “ objekt trajtimi i kësaj teme” përkatësisht nuk futet në “in medias res” të fabulës tonë!

Mirëpo, edhe po qe kështu: a mund ti ndalohet kujtdo një veprim i tillë?

* Mendoj se jo , ndryshe një përqindje e madhe e popullatës të kujtdo vendi do të përfundonte me nga një “bakshish akuzë” sepse paska thënë:

Po me pëlqen shumë, të dua më së shumti në botë, o çfarë sy i paske, ta marrsha të keqen, o, çka t’ kisha bo bre ... dhe kështu pa fund!

* Dhe jo pra jo, - në veprimet e të pandehurit ka shumë çka por nuk ka veprime inkriminuese të cilat e formojnë figurën e veprës penale të ngacmimit ... me një rast e dëmtuara pat thënë : “ .... i pandehuri në një moment më është bërë shumë i çuditshëm ... pyes: a është sjellja e çuditshme ngacmim ? , pastaj më vonë pat deklaruar: “ ... çfarë ndodhi me te më vonë unë nuk e kam të qarë...” – po kjo paqartësi a paraqet diçka për çka dikush duhet inkriminuar? – besoj se jo!

Si gjyqtar mendoj se, jo vetëm të pandehurit por edhe të dëmtuarës i është bërë e pa drejtë me sjelljen para gjykatës të një çështje si kjo!

Sepse: i pandehuri nuk është i njohur si person “non grata” i njëjti nuk është i njohur as si “ nguca keq” e aq më pak si “ keqbërës” – përkundrazi , ai jo vetëm në komunitetin e tij por edhe në gjithë vendin - dhe më tej bile , njihet si njëri autoritativ, kurse e dëmtuara – si një vajzë e mirë, e sjellshme, nxënëse e dalluar dhe vajzë nga një familje me emër të mirë! Prandaj , mendoj se ata nuk kanë ,merituar “dramatizime” të këtilla – kur është konstatim i përgjithshëm se në mes tyre asgjë të keqe apo të turpshme nuk ka pasur!

Kështu tha i pandehuri por edhe e dëmtuara, dhe kështu vërtetë duhet të jetë!

Dikush mbase do të pyeste: a mos vallë i ka kontribuar edhe e dëmtuara sjelljeve çfarëdo qofshin ato të të pandehurit?

* Vet e dëmtuara ishte shumë korrekte kur thoshte : “ ... është e vërtetë se unë i kam shkruar N shpesh , dhe për këtë vërtetë edhe unë ndihem fajtore ... në përgjithësi jam penduar për gjithçka që i kam shkruar ... nuk kemi qenë të shantazhuar...!

Apo :a duhet analizuar, përkatësisht marrë si nxitje apo diçka të ngjashme edhe shkrimet apo mesazhet që nuk ishin shkruar nga i pandehuri, e që i drejtoheshin ati?

**Si do çoftë:**

**Mendoj, përkatësisht konstatoj se:**

I pandehuri për asnjë çast nuk kishte për qëllim dhe aq më pak **donte**: “...të përfshihej në vëmendje të vazhdueshme dhe të padëshirueshme me qëllim që të ngacmonte të dëmtuarën” – për të cilën vazhdimisht ka thënë vetëm fjalë meritore përkatësisht miradije , dhe hiç se hiç të frikësonte apo lëndonte atë e lëre më ti vriste dikë , që i bije se i pandehuri nuk kishte as edhe më të voglin qëllim për ti bërë apo shkaktuar të dëmtuarës ndonjë të keqe , përkundrazi ai edhe ka thënë disa herë “... kurrë nuk i kam bërë dhe s’do ti bëjë të keqe as të dëmtuarës ,dhe as familjes së saj...”

Prandaj , moskuptime përkatësisht keqkuptime edhe mund të kenë ndodhur por e mira është se me këtë rast gjithçka në gjykatë është e trajtuar drejtë, dhe jo shtrembëruar përkatësisht zmadhuar nga gjithë kjo “turbullirë” vërtetë “është dridh bjeshka dhe ka lindur një mi” – (“ tresla se gora rodio se miš”) dhe asgjë më shumë!

**Pse e themi këtë** : ... në një vend me një rast për të pandehurin u tha ... ai kishte një ëndërr që të martohej me te, dhe për gjithë këtë ekzistojnë mesazhe të shumta ... kurse unë pyes : ç’e keqe i vije dikujt nga ëndrrat ? kë dëmtojnë përkatësisht penalizojnë ato – ndër kohë që shkenca thotë : të shohësh ëndrra do të thotë të kesh vizion , shkas dhe motiv për të kaluar nga fjalët në vepra , për të shpresuar më të mirën ! sa do që dikur dhe diku , jo fort moti edhe ëndrrat kanë qenë të ndaluara nga “faraoni” si në “pallatin e ëndrrave” – ( tabir saraji ) të Ismail Kadaresë ! por fatmirësisht tashmë të paktën të ëndërrosh nuk është se rrezikon edhe aq!

**Ndryshe :** jo fort moti, në fillimet e fundit të “skllavërisë” në SHBA Martin Luther king lanësoj “ Lait Motivin” e kohës –“ I have e Dream” “ unë kam, një ëndërr” që i bie se përmes ëndrrave ka shumë gjasa që të shkohet më lartë, përkatësisht që të përparohet!

**E pra,** duke u gjendur në një situatë të këtillë gjyqtari e kishte parasysh thënien “profetike” të drejtësisë : “mi jep provat – ta tregoj fajtorin”! – derisa prova nuk kishte fare apo më mirë të themi gjithçka quhej “provë” në akuzë ishte më pak se një dyshim tepër i zbehtë dhe asgjë tjetër, gjë që as për së afërmi nuk mjaftonte dhe nuk duhet të mjaftoj për ta bërë dikendë “me leqe”, për çka edhe është vendosur si më lartë!

**Kësisoj**, gjyqtari në situatat si kjo kishte vetëm një rrugë : ta liroj të pandehurin nga aktakuza përkatësisht nga përgjegjësia penale sepse fajësia e tij nuk u provua – dhe e gjithë kjo është bërë duke pasur mbështetje të fortë ligjore edhe në nenin 3 par 2 të KPPRK-së i cili nen është i qartë dhe obligativ dhe i cili thotë “mëdyshjet lidhur me ekzistimin e fakteve të rëndësishme për çështjen ose për zbatimin e ndonjë dispozite të ligjit penal interpretohen në favor të të pandehurit dhe të drejtave të tij”- në favor të të pandehurit edhe është vendosur me bindjen se është vendosur drejt!

**Ndryshe ,** është e drejtë dhe obligim që në raste të këtilla të veprohet edhe sipas rregullit të vjetër demokratik të të gjithë botës së përparuar – e drejtë përkatësisht premisë që i ka rrënjët qysh në Romën e lashtë dhe e cila thotë : “ më mirë është që njëqind fajtorë të lirohen se sa një i pa fajshëm të shpallet fajtorë ,,

Nga sa u tha më lartë e konform nenit 364 par 1 pika 1.3. të KPPRK u vendos si në dispozitivin e aktgjykimit.

Vendimi mbi shpenzimet procedurale është marrë konform nenit 454 par 1 të KPPRK-së

**NGA GJYKATA THEMELORE NË PEJË, D.P.me dt.25.7.2019**

Sekretare Juridike Gjyqtari

Gjyljeta Çorkadiu Sejdi Blakaj

**UDHËZIM JURIDIK:**

Kundër këtij aktgjykimi lejohet

ankesa në afat prej 15 ditësh,

Gjykatës së Apelit në Prishtinë ,

e nëpërmjet kësaj gjykate.